title: Komisjoni rakendusmäärus (EL) nr 974/2014, 11. september 2014 , millega nähakse ette refraktomeetriline meetod lahustuva kuivjäägi määramiseks puu- ja köögiviljatoodetes nende klassifitseerimiseks kombineeritud nomenklatuuris

text:
               16.9.2014

               ET

               Euroopa Liidu Teataja

               L 274/6

         KOMISJONI RAKENDUSMÄÄRUS (EL) nr 974/2014,
   11. september 2014,
   millega nähakse ette refraktomeetriline meetod lahustuva kuivjäägi määramiseks puu- ja köögiviljatoodetes nende klassifitseerimiseks kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:

               (1)

               Määrusega (EMÜ) nr 2658/87 kehtestati kaupade nomenklatuur (edaspidi „kombineeritud nomenklatuur” või „CN”), mis on esitatud kõnealuse määruse I lisas.

               (2)

               Komisjoni määrusega (EMÜ) nr 558/93 (2) on ette nähtud refraktomeetriline meetod, mida tuleb kasutada lahustuva kuivjäägi määramiseks puu- ja köögiviljatoodetes kombineeritud nomenklatuuri grupi 8 lisamärkuse 1 ning grupi 20 lisamärkuste 2 ja 6 kohaldamisel.

               (3)

               Komisjon jättis oma teatisega 2009/C 30/04 (3) määruse (EMÜ) nr 558/93 kehtivast õigustikust välja.

               (4)

               Kuigi määrus (EMÜ) nr 558/93 on ühenduse kehtivast õigustikust välja jäetud, on refraktomeetriline meetod siiski liikmesriikide tollilaboritele vajalik olulise ja asendamatu vahendina, millega määrata kindlaks kombineeritud nomenklatuuri gruppi 8 ja 20 kuuluvate toodete eri suhkrute sisaldus väljendatuna sahharoosina.

               (5)

               Tagamaks, et tolliasutused kasutavad tolliklassifikatsiooni eesmärgil ühetaolist lähenemisviisi, on vaja ette näha meetod lahustuva kuivjäägi määramiseks puu- ja köögiviljatoodetes.

               (6)

               Selleks on asjakohane kasutada refraktomeetrilist meetodit, mis põhineb määruses (EMÜ) nr 558/93 sätestatud meetodil ning mille puhul võetakse arvesse laboratoorsete meetodite alal toimunud tehnoloogilisest arengust saadud kogemusi ja kogunenud teaduslikku eksperditeavet.

               (7)

               Käesoleva määrusega ettenähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Meetod, mida kasutatakse lahustuva kuivjäägi määramiseks puu- ja köögiviljatoodetes, et määrata kombineeritud nomenklatuuri gruppi 8 ja 20 kuuluvate toodete suhkrusisaldus väljendatuna sahharoosina nimetatud toodete klassifitseerimiseks kombineeritud nomenklatuuris, on sätestatud käesoleva määruse lisas.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. september 2014

            Komisjoni nimel

            presidendi eest

            komisjoni liige

         Algirdas ŠEMETA

      (1)  EÜT L 256, 7.9.1987, lk 1.

      (2)  Komisjoni määrus (EMÜ) nr 558/93, 10. märts 1993, millega kehtestatakse refraktomeetriline meetod lahustuva kuivjäägi määramiseks puu- ja köögiviljatoodetes, tunnistatakse kehtetuks määrus (EMÜ) nr 543/86 ning muudetakse nõukogu määruse (EMÜ) nr 2658/87 I lisa (EÜT L 58, 11.3.1993, lk 50).

      (3)  Komisjoni teatis, millega tunnistatakse ametlikult, et teatavad õigusaktid ühenduse põllumajandusvaldkonnas on vananenud (ELT C 30, 6.2.2009, lk 18).

      LISA
      REFRAKTOMEETRILINE MEETOD LAHUSTUVA KUIVJÄÄGI MÄÄRAMISEKS PUU- JA KÖÖGIVILJATOODETES
      (BRIXI ARVU KINDLAKSMÄÄRAMINE)
      1.   MÄÄRATLUS
      Lahustuva kuivaine sisalduse (Brixi arv, refraktomeetriliselt määratav) all mõistetakse sahharoosi massiprotsenti sellises sahharoosi vesilahuses, mille murdumisnäitaja on vastavates tingimustes võrdne analüüsitava toote murdumisnäitajaga.
      2.   SEADMED
      Peamine kasutatav seade on Abbe refraktomeeter. Teise võimalusena on lubatud digitaalse refraktomeetri kasutamine.
      Refraktomeeter peab võimaldama määrata sahharoosi massiprotsenti täpsusega ± 0,1 %.
      Refraktomeeter peab olema kaliibritud temperatuuril 20 °C süsteemiga, mis võimaldab reguleerida mõõteküveti temperatuuri vahemikus + 15 °C kuni + 25 °C täpsusega 0,5 °C.
      Mõõteriista kasutamisõpetust, eriti kaliibrimise ja valgusallika kohta, tuleb täpselt järgida.
      3.   MEETOD
      3.1.   Proovi ettevalmistamine

      3.1.1.   Vedelad tooted

      Enne määramist segatakse hoolikalt.
      3.1.2.   Poolpaksud tooted, püreed, viljalihaga puuviljamahlad

      Keskmine laboratoorne proov segatakse hoolikalt läbi ja homogeenitakse.
      Osa proovist filtreeritakse läbi kuiva neljakordse marli, esimesed tilgad visatakse ära ning määratakse filtraadi murdumisnäitaja.
      3.1.3.   Paksud tooted (keedised ja tarretised)

      Kui homogeenitud toodet ei saa otse analüüsida, kaalutakse 250 ml keeduklaasis 40 g toodet täpsusega 0,01 g ja lisatakse 100 ml destilleeritud vett.
      Keedetakse nõrgalt 2–3 minutit, segades klaaspulgaga.
      Jahutatakse, valatakse keeduklaasi sisu sobivasse teada oleva kaaluga anumasse, loputatakse keeduklaas destilleeritud veega, lisatakse destilleeritud vett nii, et kokku oleks anumas umbes 200 g lahust, kaalutakse täpsusega 0,01 g ja segatakse hoolikalt.
      Lastakse seista 20 minutit, seejärel filtreeritakse läbi mitmekordse filtri või Büchneri lehtri. Määratakse filtraadi murdumisnäitaja.
      3.1.4.   Külmutatud tooted

      Toode sulatatakse ning eemaldatakse kivid või seemned ja südamikud.
      Toode segatakse sulamisvedelikuga ja jätkatakse proovi ettevalmistamist punktide 3.1.2 ja 3.1.3 kohaselt.
      3.1.5.   Kuivatatud tooted või tooted, mis sisaldavad terveid või tükeldatud puuvilju

      Laboratoorne proov või selle osa lõigatakse väikesteks tükkideks, eemaldatakse kivid, seemned või südamikud ja segatakse hoolikalt.
      Keeduklaasis kaalutakse 10–20 g toodet täpsusega 0,01 g.
      Lisatakse proovi viiekordsele kaalutisele vastav kogus destilleeritud vett.
      Kuumutatakse 30 minutit keevas veevannis aeg-ajalt klaaspulgaga segades.
      Pärast jahutamist jätkatakse proovi ettevalmistamist punkti 3.1.3 kohaselt.
      3.1.6.   Alkoholi sisaldavad tooted

      Teada oleva kaaluga keeduklaasis kaalutakse umbes 100 g proovi täpsusega 0,01 g.
      Keeduklaasi hoitakse 30 minutit keevas veevannis, aeg-ajalt klaaspulgaga segades, ning lisatakse vajaduse korral destilleeritud vett.
      Kui alkoholisisaldus on üle 5 massiprotsendi, lisatakse veel destilleeritud vett ja kuumutatakse uuesti keevas veevannis 45 minutit.
      Pärast jahutamist jääk kaalutakse, vajaduse korral filtreeritakse ja jätkatakse määramist.
      3.2.   Määramine

      Põhimõtteliselt leitakse lahustuva kuivaine sisaldus tootes selle murdumisnäitaja alusel.
      Mõõtmistemperatuur peab olema vahemikus 15–25 °C.
      Digitaalse refraktomeetri kasutamise korral peab temperatuur olema 20 °C.
      Proov viiakse mõõtmistemperatuurile, kastes anuma üleni nõutava temperatuuriga veevanni.
      Refraktomeetri alumisele prismale pannakse väike kogus proovi, jälgides, et prismade teineteise vastu surumisel kataks proov ühtlaselt kogu klaasipinna.
      Mõõdetakse refraktomeetri kasutamisõpetuse kohaselt.
      Sahharoosi massiprotsent loetakse 0,1 % täpsusega.
      Ühe ja sama ettevalmistatud prooviga tehakse vähemalt kaks määramist.
      4.   TULEMUSTE ESITAMINE

         Arvutuskäik ja -valem

      Lahustuva kuivjäägi sisaldust väljendatakse grammides saja grammi toote kohta (g/100 g). See vastab Brixi arvule (°Brix).
      Lahustuva kuivjäägi sisaldus arvutatakse järgmiselt.
      Kasutatakse refraktomeetri abil saadud sahharoosisisaldust protsentides.
      Kui mõõtmine on läbi viidud muul temperatuuril kui + 20 °C, tehakse tabeli 1 järgi parandus.
      Kui mõõtmisel kasutatakse lahjendatud lahust, arvutatakse lahustuva kuivjäägi sisaldus (M) järgmise valemiga:

         M' on refraktomeetri lugemile vastav lahustuva kuivjäägi kaal (grammides) 100 g toote kohta ja E on toote kaal (grammides) 100 g lahuse kohta.
      Selle arvutuse tulemus esitatakse ühe kümnendkoha täpsusega (+/– 0,1 °Brix).

         Tabel 1

         Parandused, mis tuleb teha, kui mõõtmistemperatuur ei ole 20 °C

                     Temperatuur °C

                  Sahharoos grammides 100 grammi toote kohta

                  5

                  10

                  15

                  20

                  30

                  40

                  50

                  60

                  70

                  75

                  Lahutada

                  15

                  0,25

                  0,27

                  0,31

                  0,31

                  0,34

                  0,35

                  0,36

                  0,37

                  0,36

                  0,36

                  16

                  0,21

                  0,23

                  0,27

                  0,27

                  0,29

                  0,31

                  0,31

                  0,32

                  0,31

                  0,23

                  17

                  0,16

                  0,18

                  0,20

                  0,20

                  0,22

                  0,23

                  0,23

                  0,23

                  0,20

                  0,17

                  18

                  0,11

                  0,12

                  0,14

                  0,15

                  0,16

                  0,16

                  0,15

                  0,12

                  0,12

                  0,09

                  19

                  0,06

                  0,07

                  0,08

                  0,08

                  0,08

                  0,09

                  0,09

                  0,08

                  0,07

                  0,05

                  Liita

                  21

                  0,06

                  0,07

                  0,07

                  0,07

                  0,07

                  0,07

                  0,07

                  0,07

                  0,07

                  0,07

                  22

                  0,12

                  0,14

                  0,14

                  0,14

                  0,14

                  0,14

                  0,14

                  0,14

                  0,14

                  0,14

                  23

                  0,18

                  0,20

                  0,20

                  0,21

                  0,21

                  0,21

                  0,21

                  0,22

                  0,22

                  0,22

                  24

                  0,24

                  0,26

                  0,26

                  0,27

                  0,28

                  0,28

                  0,28

                  0,28

                  0,29

                  0,29

                  25

                  0,30

                  0,32

                  0,32

                  0,34

                  0,36

                  0,36

                  0,36

                  0,36

                  0,36

                  0,37

            5.   TÄPSUS
      Siin esitatud andmed on saadud kaheksa prooviga tehtud laboritevahelisel katsel määramistäpsuse kindlakstegemiseks. Need andmed kajastavad käesolevas lisas kirjeldatud meetodi tulemuslikkuse nõudeid. Andmed täpsuse kohta on esitatud allpool tabelis 2.

         Täpsust iseloomustavate andmete allikas

      Täpsust iseloomustavad andmed saadi aastatel 1999/2000 läbiviidud laboritevahelisel testil, milles osalesid Euroopa tollilaborid.
      Täpsusandmeid hinnati vastavalt standardile ISO 5725.

         Tabel 2

         Täpsust iseloomustavad andmed

                  Proovi nimetus

                  Laborite arv

                  Keskmine (°Brix)

                  Korratavuse piirnorm r (%)

                  Reprodutseeritavuse piirnorm R (%)

                  Puuviljakokteil

                  11

                  18,9

                  3,0

                  4,7

                  Ananass

                  10

                  19,4

                  1,7

                  1,7

                  Õunakompott

                  12

                  19,5

                  2,0

                  2,7

                  Troopilised puuviljad

                  9

                  12,8

                  2,9

                  4,0

                  Maasikakeedis

                  12

                  59,8

                  4,0

                  7,2

                  Õunamahl

                  12

                  11,1

                  1,4

                  4,7

                  Apelsinimahlakontsentraat

                  9

                  65,2

                  1,3

                  2,6

                  Apelsinimahl pulbrina

                  11

                  99,8

                  2,3

                  5,3


title: Komisjoni rakendusmäärus (EL) 2016/1241, 13. juuli 2016, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Huile d'olive de Haute-Provence (KPN)]

text:
               29.7.2016

               ET

               Euroopa Liidu Teataja

               L 204/1

         KOMISJONI RAKENDUSMÄÄRUS (EL) 2016/1241,
   13. juuli 2016,
   millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Huile d'olive de Haute-Provence (KPN)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Prantsusmaa taotluse saada heakskiit komisjoni määrusega (EÜ) nr 2036/2001 (2) registreeritud kaitstud päritolunimetuse „Huile d'olive de Haute-Provence“ spetsifikaadi muudatusele.

               (2)

               Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas
                   (3).

               (3)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleb spetsifikaadi muudatus heaks kiita,

         ON VASTU VÕTNUD KÄESOLEVA MÄÄRUSE:
   Artikkel 1

      Euroopa Liidu Teatajas avaldatud nimetuse „Huile d'olive de Haute-Provence“ (KPN) spetsifikaadi muudatus kiidetakse heaks.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. juuli 2016

            Komisjoni nimel

            presidendi eest

            komisjoni liige

         Phil HOGAN

      (1)  ELT L 343, 14.12.2012, lk 1.

      (2)  Komisjoni 17. oktoobri 2001. aasta määrus (EÜ) nr 2036/2001, millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja geograafiliste tähiste registrisse, mis on ette nähtud nõukogu määruses (EMÜ) nr 2081/92 põllumajandustoodete ja toiduainete geograafiliste tähiste ning päritolunimetuste kaitse kohta) lisa (EÜT L 275, 18.10.2001, lk 9).

      (3)  ELT C 108, 23.3.2016, lk 22.


title: Komisjoni rakendusmäärus (EL) nr 1238/2014, 19. november 2014 , millega muudetakse määrust (EL) nr 59/2011 seoses Serbiast pärit veinide tariifikvootidega

text:
               20.11.2014

               ET

               Euroopa Liidu Teataja

               L 333/1

         KOMISJONI RAKENDUSMÄÄRUS (EL) nr 1238/2014,
   19. november 2014,
   millega muudetakse määrust (EL) nr 59/2011 seoses Serbiast pärit veinide tariifikvootidega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikleid 184 ja 187,
   ning arvestades järgmist:

               (1)

               Ühelt poolt Euroopa ühenduste ja nende liikmesriikide ning teiselt poolt Serbia vaheline stabiliseerimis- ja assotsieerimisleping („SAL”) kirjutati alla 29. aprillil 2008 Luxembourgis ja see jõustus 1. septembril 2013.

               (2)

               25. juunil 2014 kirjutati alla ühelt poolt Euroopa ühenduste ja nende liikmesriikide ning teiselt poolt Serbia Vabariigi vahelise stabiliseerimis- ja assotsieerimislepingu protokoll (2) (edaspidi „protokoll”), et võtta arvesse Horvaatia Vabariigi ühinemist Euroopa Liiduga. Protokolli allakirjutamine Euroopa Liidu ja selle liikmesriikide nimel on heaks kiidetud nõukogu otsusega 2014/517/EL (3) ja selle sõlmimine Euroopa Aatomienergiaühenduse nimel on heaks kiidetud nõukogu otsusega 2014/518/Euratom (4). Protokolli on ajutiselt kohaldatud alates 1. augustist 2014.

               (3)

               Protokolli artikliga 7 ja III lisaga nähakse ette kehtivate tariifikvootide muudatused Serbiast pärit veinide puhul alates 1. augustist 2014.

               (4)

               Vastavalt protokolli artiklile 11 arvutatakse 2014. aastaks uute tariifikvootide maht ja kehtivate tariifikvootide mahu suurendamine protokollis esitatud aastaste põhimahtude põhjal pro rata, võttes arvesse enne 1. augustit 2014 möödunud ajavahemikku.

               (5)

               Protokolli kohaste veini tariifikvootide kohaldamiseks on vaja kohandada komisjoni määrust (EL) nr 59/2011 (5).

               (6)

               Seepärast tuleks määrust (EL) nr 59/2011 vastavalt muuta.

               (7)

               Kuna protokolli kohaldatakse alates 1. augustist 2014, tuleks käesolevat määrust kohaldada alates samast kuupäevast ning määrus peaks jõustuma selle avaldamise päeval.

               (8)

               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 59/2011 lisa asendatakse käesoleva määruse lisa tekstiga.
   Artikkel 2
   Käesolev määrus jõustub selle Euroopa Liidu Teatajas avaldamise päeval.
   Käesolevat määrust kohaldatakse alates 1. augustist 2014.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. november 2014

            Komisjoni nimel

            president

         Jean-Claude JUNCKER

      (1)  ELT L 347, 20.12.2013, lk 671.

      (2)  ELT L 233, 6.8.2014, lk 3.

      (3)  Nõukogu otsus 2014/517/EL, 14. aprill 2014, ühelt poolt Euroopa Liidu ja selle liikmesriikide ning teiselt poolt Serbia Vabariigi vahelise stabiliseerimis- ja assotsieerimislepingu protokolli (et võtta arvesse Horvaatia Vabariigi ühinemist Euroopa Liiduga) Euroopa Liidu ja selle liikmesriikide nimel allakirjutamise ja ajutise kohaldamise kohta (ELT L 233, 6.8.2014, lk 1).

      (4)  Nõukogu otsus 2014/518/Euratom, 14. aprill 2014, millega kiidetakse heaks ühelt poolt Euroopa ühenduste ja nende liikmesriikide ning teiselt poolt Serbia Vabariigi vahelise stabiliseerimis- ja assotsieerimislepingu protokolli (et võtta arvesse Horvaatia Vabariigi ühinemist Euroopa Liiduga) sõlmimine Euroopa Komisjoni poolt Euroopa Aatomienergiaühenduse nimel (ELT L 233, 6.8.2014, lk 20).

      (5)  Komisjoni määrus (EL) nr 59/2011, 25. jaanuar 2011, millega avatakse Serbia Vabariigist pärit veinidele liidu tariifikvoodid ja sätestatakse nende haldamise kord (ELT L 22, 26.1.2011, lk 1).

      LISA

            „LISA
            Euroopa Liitu imporditavate Serbiast pärit veinide tariifikvoodid

                        Järjekorranumber

                        CN-kood (1)

                        TARICi laiend

                        Kauba kirjeldus

                        2014. aasta kvoodi maht (hl)

                        Aastane kvoodimaht 2015. aastaks ja järgnevateks aastateks (hl) (2)

                        Tariifikvoodi maksumäär

                        09.1526

                        2204 10 93

                        Kvaliteetvahuvein, v.a šampanja või Asti spumante; muu värsketest viinamarjadest valmistatud vein, nõudes mahuga kuni 2 liitrit

                        53 833

                        55 000

                        Tollimaksuvabastus

                        2204 10 94

                        2204 10 96

                        2204 10 98

                        2204 21 06

                        2204 21 07

                        2204 21 08

                        2204 21 09

                        ex 2204 21 93

                        19, 29, 31, 41 ja 51

                        ex 2204 21 94

                        19, 29, 31, 41 ja 51

                        2204 21 95

                        ex 2204 21 96

                        11, 21, 31, 41 ja 51

                        2204 21 97

                        ex 2204 21 98

                        11, 21, 31, 41 ja 51

                        09.1527

                        2204 29 10

                        Muu värsketest viinamarjadest valmistatud vein, nõudes mahuga üle 2 liitri

                        10 958

                        12 300

                        Tollimaksuvabastus

                        2204 29 93

                        ex 2204 29 94

                        11, 21, 31, 41 ja 51

                        2204 29 95

                        ex 2204 29 96

                        11, 21, 31, 41 ja 51

                        2204 29 97

                        ex 2204 29 98

                        11, 21, 31, 41 ja 51

         (1)  Kombineeritud nomenklatuuri klassifitseerimise eeskirjadest olenemata on toote kirjelduse sõnastus vaid soovituslik ning käesolevas lisas sätestatav soodustuskava on määratud kindlaks vastavalt toote CN-koodile. Kui CN-koodil on eesliide „ex”, tuleb soodustuskava kindlaks määrata nii CN-koodi kui ka vastava kirjelduse kohaldamisega.

         (2)  Ühe lepinguosalise taotlusel võib pidada konsultatsioone kvootide kohandamiseks, et kanda osa kogust punktist ex 2204 29 (järjekorranumber 09.1527) punktidesse ex 2204 10 ja ex 2204 21 (järjekorranumber 09.1526).”


title: Komisjoni rakendusmäärus (EL) 2017/604, 17. märts 2017, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Terre Tarentine (KPN)]

text:
               30.3.2017

               ET

               Euroopa Liidu Teataja

               L 84/1

         KOMISJONI RAKENDUSMÄÄRUS (EL) 2017/604,
   17. märts 2017,
   millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Terre Tarentine (KPN)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Itaalia taotluse saada heakskiit komisjoni määrusega (EÜ) nr 1898/2004 registreeritud kaitstud päritolunimetuse „Terre Tarentine“ spetsifikaadi muudatusele (2).

               (2)

               Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas
                   (3).

               (3)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleb spetsifikaadi muudatus heaks kiita,

         ON VASTU VÕTNUD KÄESOLEVA MÄÄRUSE:
   Artikkel 1

      Euroopa Liidu Teatajas avaldatud nimetuse „Terre Tarentine“ (KPN) spetsifikaadi muudatus kiidetakse heaks.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. märts 2017

            Komisjoni nimel

            presidendi eest

            komisjoni liige

         Phil HOGAN

      (1)  ELT L 343, 14.12.2012, lk 1.

      (2)  Komisjoni 29. oktoobri 2004. aasta määrus (EÜ) nr 1898/2004 täiendamaks määruse (EÜ) nr 2400/96 lisasid selles osas, mis puudutab nimetuste registreerimist riikide nimetuste ja geograafiliste indikaatorite registris (Terre Tarentine) – (KPN) (ELT L 328, 30.10.2004, lk 66).

      (3)  ELT C 440, 26.11.2016, lk 4.


title: Komisjoni rakendusmäärus (EL) 2015/608, 14. aprill 2015 , millega muudetakse määrust (EÜ) nr 798/2008 seoses Ukrainat ja Iisraeli käsitlevate kannetega kolmandate riikide loetelus, Ukraina munakanade salmonella tõrje programmi tunnustamisega, veterinaarsertifikaatide nõuetega Newcastle'i haiguse osas ning munatoodete töötlemise nõuetega  EMPs kohaldatav tekst

text:
               18.4.2015

               ET

               Euroopa Liidu Teataja

               L 101/1

         KOMISJONI RAKENDUSMÄÄRUS (EL) 2015/608,
   14. aprill 2015,
   millega muudetakse määrust (EÜ) nr 798/2008 seoses Ukrainat ja Iisraeli käsitlevate kannetega kolmandate riikide loetelus, Ukraina munakanade salmonella tõrje programmi tunnustamisega, veterinaarsertifikaatide nõuetega Newcastle'i haiguse osas ning munatoodete töötlemise nõuetega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. novembri 2003. aasta määrust (EÜ) nr 2160/2003 salmonella ja teiste konkreetsete toidupõhiste zoonootilise toimega mõjurite kontrolli kohta, (1) eelkõige selle artikli 10 lõiget 2,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks, (2) eriti selle artikli 11 lõiget 1,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (3) eriti selle artikli 8 sissejuhatavat lauset, artikli 8 punkti 1 esimest lõiku, artikli 8 punkti 4 ja artikli 9 lõike 2 punkti b ja lõiget 4,
   võttes arvesse nõukogu 30. novembri 2009. aasta direktiivi 2009/158/EÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta, (4) eriti selle artikli 23 lõiget 1, artiklit 25, artikli 26 lõiget 2 ja artikli 28 lõiget 1,
   ning arvestades järgmist:

               (1)

               Komisjoni määruses (EÜ) nr 798/2008 (5) on sätestatud, et kõnealuse määruse reguleerimisalasse kuuluvat kaupa võib liitu importida ja läbi liidu vedada üksnes nimetatud määruse I lisa 1. osas esitatud tabeli veergudes 1 ja 3 loetletud kolmandatest riikidest, territooriumidelt, tsoonidest ja piirkondadest.

               (2)

               Määrusega (EÜ) nr 2160/2003 on sätestatud liidu erinevates kodulindude populatsioonides salmonella tõrjet käsitlevad eeskirjad. Kõnealuse määruse kohaselt on liidu õigusaktides asjaomase liigi või kategooria puhul sätestatud selliste kolmandate riikide loeteludesse lisamine või loeteludes säilitamine, kust liikmesriikidel on lubatud importida kõnealuse määruse reguleerimisalasse kuuluvatelt kodulindudelt pärit toidumune siis, kui asjaomane kolmas riik esitab komisjonile salmonella tõrje programmi, millega antakse liikmesriikides rakendatavate riiklike salmonella tõrje programmidega võrdväärsed tagatised. Asjaomased tagatised ja sellekohane teave on lisatud ka määruse (EÜ) nr 798/2008 I lisa 2. osas sätestatud asjaomastesse kõnealust kaupa käsitlevatesse veterinaarsertifikaatide näidistesse.

               (3)

               Ukraina esitas komisjonile oma salmonella tõrje programmid liigi Gallus gallus munakanade karjade kohta. Kõnealused programmid pakuvad tagatisi, mis vastavad määruses (EÜ) nr 2160/2003 sätestatud tagatistele ja seetõttu tuleks neid programme tunnustada.

               (4)

               Ukraina on kantud komisjoni otsuse 2011/163/EL (6) loetelusse ja tal on munade kohta olemas jääkide tunnustatud seirekava.

               (5)

               Salmonella tõrje programmide võrdväärsusest tulenevalt tuleks määruse (EÜ) nr 798/2008 I lisa 1. osa loetelu Ukrainat käsitlevat kannet muuta nii, et A-klassi munade import liitu on lubatud.

               (6)

               Määruses (EÜ) nr 798/2008 on sätestatud ka kõnealuse kauba veterinaarsertifikaatide nõuded. Neis nõuetes võetakse arvesse seda, kas vajaduse korral kohaldatakse kõnealuste kolmandate riikide, territooriumide, tsoonide ja piirkondade haigusstaatuse tõttu eritingimusi, sh erinevate kodulinnuhaiguste suhtes proovide võtmine ja analüüside tegemine, või mitte. Nimetatud eritingimused ja näidised veterinaarsertifikaatide kohta, mis peavad kõnealuse kaubaga liitu importimisel ja läbi liidu vedamisel kaasas olema, on esitatud kõnealuse määruse I lisa 2. osas.

               (7)

               Newcastle'i haigus on väga nakkav kodulindude viirushaigus, mis võib põhjustada rasket haigestumust eelkõige kaitsmata, vaktsineerimata kodulindude karjades. Newcastle'i haigust esineb harva ja sporaadiliselt paljudes kolmandates riikides ning Iisraelis on see mitu aastat esinenud epideemiliste puhangutena.

               (8)

               2014. aasta juunis tegi komisjoni Toidu- ja Veterinaaramet (FVO) Iisraelis auditi, et hinnata liitu importimiseks ettenähtud kodulindude ja linnukasvatussaaduste puhul ettenähtud loomatervise kontrolle.

               (9)

               Auditi käigus leidis kinnitust, et Iisraeli veterinaarteenistustel on olemas üldiselt tõhusad süsteemid Newcastle'i haiguse puhangutega võitlemiseks kaubanduslikes linnukasvatusettevõtetes.

               (10)

               Seevastu mittekaubanduslikes linnukasvatusettevõtetes tehti kindlaks mitmeid tõsiseid puudujääke Newcastle'i haiguse tõrjes, nt nakatunud ettevõtete ümbruse tsoonideks jaotamata jätmine. Kodulindude ja linnukasvatussaaduste liikumispiirangute puudumine Newcastle'i haiguse puhangukohta ümbritsevas piirkonnas võib viia viiruse levimiseni ja sissetoomiseni kaubanduslikesse kodulinnukarjadesse, sh sellistesse karjadesse, kust elusaid kodulinde ja linnukasvatussaadusi liitu saadetakse.

               (11)

               Lisaks leiti, et ekspordieelset kontrolli kodulindude aretuskarjades, kust haudemunad ja ühepäevased tibud saadakse, ei teinud veterinaarjärelevalve ametnik ja et linnukasvatussaaduste liitu saatmise ajal ei olnud sertifikaati väljastaval veterinaarametnikul piisavalt teavet.

               (12)

               Samuti ilmnes auditist, et seoses Newcastle'i haiguse tuvastatud puhangutega puudusid nii tulemuslikud epidemioloogilised uuringud kui ka haiguspuhangute ja vaktsineerimisuuringute andmete epidemioloogiline analüüs. See takistab haiguse tõrjet ja Newcastle'i haiguse viiruse püsimisega seotud epidemioloogilisest olukorrast arusaamist. Seega ei ole Iisraelil praegu võimalik töötada välja ja rakendada ulatuslikku ja tõhusat Newcastle'i haiguse tõrje strateegiat.

               (13)

               Need puudused kahjustavad veterinaarsertifikaatides linnukasvatussaadustele antud tagatiste usaldusväärsust ja näitavad, et Iisraeli võetavad Newcastle'i haiguse tõrjemeetmed ei vasta praegu täielikult nõukogu direktiivis 92/66/EMÜ (7) sätestatud asjakohastele nõuetele.

               (14)

               Vastuseks FVO järeldustele ja soovitustele kõrvaldasid Iisraeli ametiasutused puudused, eelkõige need, mis olid seotud veterinaarsertifikaatide eeltingimustega ja tsoonideks jaotamisega mittekaubanduslikes kodulinnukarjades esinevate haiguspuhangute korral.

               (15)

               Vaatamata jõupingutustele ja teatavatele edusammudele bioohutuse ja muude Newcastle'i haiguse ennetusmeetmete osas, mis viimase kahe aasta jooksul on tehtud, esineb kõnealuse haiguse puhanguid Iisraelis jätkuvalt korrapäraselt nii kaubanduslikus kui ka mittekaubanduslikus kodulinnukasvatuse sektoris ning tõenäoliselt ei suudeta seda haigust lähitulevikus täielikult tõrjuda ja likvideerida.

               (16)

               Newcastle'i haiguse viiruse püsimise tõttu Iisraeli territooriumil ja jätkuvate haiguspuhangute tõttu kaubanduslikes kodulinnukarjades on vaja muuta kehtivaid imporditingimusi ja veterinaarsertifikaatide nõudeid, et sätestada täiendavad meetmed, millega nähakse ette paremad ohutustagatised kodulindude ja linnukasvatussaaduste impordiks Iisraelist liitu.

               (17)

               Kodulindude sugu- ja produktiivkarja ning silerinnalisi sugu- ja produktiivlindusid pidavate ettevõtete sanitaar- ja loomatervisenõuded on rangemad kui tapalindusid ja uluklinnuvarude taastootmiseks ette nähtud lindusid pidavate ettevõtete suhtes kehtivad nõuded, mistõttu viimastel võib olla Newcastle'i haiguse viirusega kokkupuute kõrgendatud risk. Lisaks on raske hinnata selliste vabas looduses elavate lindude haigusstaatust, kelle liha imporditakse uluklinnulihana liitu.

               (18)

               Tapalindude ja uluklinnuvarude taastootmiseks ette nähtud lindude import tuleks keelata, sest neid peetakse ettevõtetes, mille pakutavaid loomatervisetagatisi ei peeta piisavaks, pidades silmas Newcastle'i haiguse viiruse püsimist Iisraeli territooriumil.

               (19)

               Uluklinnuliha import tuleks keelata, sest liha saadakse vabas looduses elavatelt lindudelt, kelle loomatervisealast staatust ei ole võimalik piisavalt hinnata, sest nende kokkupuude Newcastle'i haiguse viirusega ei ole teada.

               (20)

               Määruse (EÜ) nr 798/2008 I lisa 1. osa Iisraeli käsitlevat kannet tuleks seepärast muuta ja lisada veergu 6 kanne „P3”, mis osutab Newcastle'i haiguse tõttu kehtivatele piirangutele, ning veergu 6 A lõppkuupäev kauba jaoks, mille import tuleks keelata (SRP ja WGM).

               (21)

               Iisraelis vaktsineeritakse kodulinde regulaarselt Newcastle'i haiguse vastu ja Newcastle'i haiguse viirusega nakatumise korral esineb neil harva kliinilisi haigustunnuseid, mistõttu viirus võib jääda avastamata. Selleks et kõnealust võimalikku riski vähendada, tuleks nõuda enne importimist täiendavat proovide võtmist ja Newcastle'i haiguse viiruse olemasolu laboratoorset analüüsimist karjade korral, kust kavatsetakse liitu importida elusaid kodulindusid ja silerinnalisi lindusid, kodulindude ja silerinnaliste lindude aretuskarjade korral, kust kavatsetakse liitu importida haudemunasid ja ühepäevaseid tibusid, tapmiseks ettenähtud kodulindude ja silerinnaliste lindude karjade korral, kust saadakse liha, mida kavatsetakse liitu importida, ning munakanade karjade korral, kust kavatsetakse liitu importida munasid.

               (22)

               Sellega seoses on määruse (EÜ) nr 798/2008 artikliga 6 ette nähtud, et kodulindudelt proovide võtmise ja analüüside tegemise kord teatavate linnuhaiguste, sh Newcastle'i haiguse korral peab olema kooskõlas III lisaga. Kõnealuse lisa I jaos tuleks kirjeldada proovivõtu- ja analüüsinõudeid seoses Newcastle'i haiguse korral nõutavate lisatagatistega.

               (23)

               Seepärast tuleks määruse (EÜ) nr 798/2008 I lisa 2. osas lisada lisatagatisi käsitlevasse jaotisesse kanne „X”, mis viitab III lisas sätestatud konkreetsetele proovivõtu- ja analüüsitingimustele. Kood „X” tuleks lisada I lisa 1. osa 5. veeru kirjesse, mis käsitleb Iisraeli.

               (24)

               Lisaks tuleks veterinaarsertifikaate BPP, BPR, DOC, DOR, HEP, HER, POU, RAT ja E muuta, et viidata eespool nimetatud ja kirjes „X” täpsustatud lisatagatistele, mis tuleb liitu importimisel seoses Newcastle'i haigusega anda.

               (25)

               Lisaks on asjakohane lisada munatoodete veterinaarsertifikaadi (EP) näidisesse Maailma Loomatervise Organisatsiooni (OIE) standarditele vastavad munatoodete täiendava töötlemise nõuded, et inaktiveerida iga võimalik Newcastle'i haiguse viirus, kui mõne kolmanda riigi territooriumil esineb Newcastle'i haigust.

               (26)

               Veterinaarsertifikaadi näidises sugu- või produktiivlindude jaoks, v.a silerinnalised linnud (BPP), veterinaarsertifikaadi näidises ühepäevaste tibude jaoks, v.a silerinnalised linnud (DOC), veterinaarsertifikaadi näidises muude kodulindude kui silerinnaliste lindude haudemunade jaoks (HEP) ja veterinaarsertifikaadi näidises tapalindude jaoks ja uluklinnuvarude taastootmiseks ette nähtud kodulindude jaoks, v.a silerinnalised linnud (SRP) viidatakse seoses Newcastle'i haiguse vastaste vaktsiinide kasutamisega päritoluriigiks olevas kolmandas riigis määruse (EÜ) nr 798/2008 artikli 13 lõikele 1 ja nõutakse täiendavate tervisenõuete täitmist. Selleks et vältida igasugust valesti tõlgendamist juhul, kui asjaomase kauba päritoluriigiks oleva kolmanda riigi, päritoluterritooriumi või päritolutsooni suhtes ei kohaldata täiendavaid tervisenõudeid, tuleks ette näha kõnealustes sertifikaatide näidistes terve jao väljajätmise võimalus.

               (27)

               Määrust (EÜ) nr 798/2008 tuleks seepärast vastavalt muuta.

               (28)

               Veterinaarsertifikaatide muudetud näidiste kohustuslikuks muutumisele peaks eelnema piisav üleminekuperiood, et liikmesriigid ja tööstusharu saaksid veterinaarsertifikaatide muudetud näidistes sätestatud nõuetega kohaneda.

               (29)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Tõrjeprogrammi tunnustamine
   Ukraina poolt komisjonile määruse (EÜ) nr 2160/2003 artikli 10 lõike 1 kohaselt esitatud salmonella tõrje programmi liigi Gallus gallus munakanade karjade puhul tunnustatakse.
   Artikkel 2
   Määruse (EÜ) nr 798/2008 muutmine
   Määruse (EÜ) nr 798/2008 I lisa 1. osa muudetakse käesoleva määruse lisa kohaselt.
   Artikkel 3
   Üleminekusätted
   Üleminekuperioodil, mis lõpeb 18. mail 2015, lubatakse jätkuvalt tuua liitu määruse (EÜ) nr 798/2008 reguleerimisalasse kuuluvaid kaubasaadetisi, millega on kaasas veterinaarsertifikaat, mis on koostatud vastavalt kõnealuse määruse I lisa 2. osas esitatud veterinaarsertifikaadi BPP, BPR, DOC, DOR, HEP, HER, POU, RAT, E või EP näidisele selles versioonis, mis kehtis enne käesoleva määrusega tehtud muudatusi, kui kõnealune veterinaarsertifikaat on täidetud, allkirjastatud ja kuupäevastatud varem kui 3. mail 2015.
   Artikkel 4
   Käesolev määrus jõustub kolmandal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. aprill 2015

            Komisjoni nimel

            president

         Jean-Claude JUNCKER

      (1)  ELT L 325, 12.12.2003, lk 1.

      (2)  ELT L 139, 30.4.2004, lk 206.

      (3)  EÜT L 18, 23.1.2003, lk 11.

      (4)  ELT L 343, 22.12.2009, lk 74.

      (5)  Komisjoni määrus (EÜ) nr 798/2008, 8. august 2008, millega kehtestatakse nende kolmandate riikide, territooriumide, tsoonide ja piirkondade loetelu, millest võib importida ühendusse ja vedada läbi ühenduse kodulinde ja linnukasvatussaadusi, ning veterinaarsertifikaatide nõuded (ELT L 226, 23.8.2008, lk 1).

      (6)  Komisjoni otsus 2011/163/EL, 16. märts 2011, nõukogu direktiivi 96/23/EÜ artikli 29 kohaselt kolmandate riikide esitatud kavade tunnustamise kohta (ELT L 70, 17.3.2011, lk 40).

      (7)  Nõukogu direktiiv 92/66/EMÜ, 14. juuli 1992, millega kehtestatakse ühenduse meetmed Newcastle'i haiguse tõrjeks (EÜT L 260, 5.9.1992, lk 1).

      LISA
      Määruse (EÜ) nr 798/2008 I ja III lisa muudetakse järgmiselt.

                  1)

                  I lisa muudetakse järgmiselt:

                              a)

                              1. osas asendatakse Iisraeli käsitlev kanne järgmisega:

                                          Kolmanda riigi või territooriumi ISO-kood ja nimi

                                          Kolmanda riigi, territooriumi, tsooni või piirkonna kood

                                          Kolmanda riigi, territooriumi, tsooni või piirkonna kirjeldus

                                          Veterinaarsertifikaat

                                          Eritingimused

                                          Eritingimused

                                          Linnugripi seire staatus

                                          Linnugripi vastu vaktsineerimise staatus

                                          Salmonella tõrje staatus

                                          Näidis(ed)

                                          Lisatagatised

                                          Lõppkuupäev

                                          Alguskuupäev

                                          1

                                          2

                                          3

                                          4

                                          5

                                          6

                                          6 A

                                          6B

                                          7

                                          8

                                          9

                                          „IL – Iisrael (6)

                                          IL-0

                                          Kogu riik

                                          SPF

                                          BPP, BPR, DOC, DOR, HEP, HER

                                          X

                                          N

                                          A

                                          S5, ST1

                                          SRP

                                          P3

                                          18.4.2015

                                          POU, RAT

                                          X

                                          N

                                          WGM

                                          VIII

                                          P3

                                          18.4.2015

                                          E

                                          X

                                          S4

                                          EP”

                              b)

                              1. osas asendatakse Ukrainat käsitlev kanne järgmisega:

                                          Kolmanda riigi või territooriumi ISO-kood ja nimi

                                          Kolmanda riigi, territooriumi, tsooni või piirkonna kood

                                          Kolmanda riigi, territooriumi, tsooni või piirkonna kirjeldus

                                          Veterinaarsertifikaat

                                          Eritingimused

                                          Eritingimused

                                          Linnugripi seire staatus

                                          Linnugripi vastu vaktsineerimise staatus

                                          Salmonella tõrje staatus

                                          Näidis(ed)

                                          Lisatagatised

                                          Lõppkuupäev

                                          Alguskuupäev

                                          1

                                          2

                                          3

                                          4

                                          5

                                          6

                                          6 A

                                          6B

                                          7

                                          8

                                          9

                                          „UA – Ukraina

                                          UA-0

                                          Kogu riik

                                          E, EP, POU, RAT, WGM”

                              c)

                              2. osa muudetakse järgmiselt.

                                          i)

                                          veterinaarsertifikaatide näidiste jaotises lisatakse pealkirja „Lisatagatised (AG)” alla järgmine tekst:

                                                      „„X”

                                                      :

                                                      lisatagatised, mis hõlmavad kaupa, mille lubatud otstarve vastab III lisa I jao punktile 8 ja sertifikaatide näidistele BPP, BPR, DOC, DOR, HEP, HER, POU, RAT ja E”

                                                ;

                                          ii)

                                          veterinaarsertifikaatide näidised BPP, BPR, DOC, DOR, HEP ja HER asendatakse järgmistega:
                                          „Veterinaarsertifikaadi näidis sugu- ja produktiivlindude jaoks, v.a silerinnalised linnud (BPP)

                                             Veterinaarsertifikaadi näidis silerinnaliste sugu- ja produktiivlindude jaoks (BPR)

                                             Veterinaarsertifikaadi näidis ühepäevaste tibude jaoks, v.a silerinnalised linnud (DOC)

                                             Veterinaarsertifikaadi näidis silerinnaliste lindude ühepäevaste tibude jaoks (DOR)

                                             Veterinaarsertifikaadi näidis muude kodulindude kui silerinnaliste lindude haudemunade jaoks (HEP)

                                             Veterinaarsertifikaadi näidis silerinnaliste lindude haudemunade jaoks (HER)

                                             ”

                                          iii)

                                          Veterinaarsertifikaadi näidis SRP asendatakse järgmisega:
                                          „Veterinaarsertifikaadi näidis tapalindude jaoks ja uluklinnuvarude taastootmiseks ette nähtud kodulindude jaoks, v.a silerinnalised linnud (SRP)

                                             ”

                                          iv)

                                          veterinaarsertifikaatide näidised POU ja RAT asendatakse järgmistega:
                                          „Veterinaarsertifikaadi näidis kodulinnuliha jaoks (POU)

                                             Veterinaarsertifikaadi näidis tehistingimustes peetavate silerinnaliste lindude liha jaoks, mis on ette nähtud inimtoiduks (RAT)

                                             ”

                                          v)

                                          Veterinaarsertifikaatide näidised E ja EP asendatakse järgmistega:
                                          „Veterinaarsertifikaadi näidis munade jaoks (E)

                                             Veterinaarsertifikaadi näidis munatoodete jaoks (EP)

                                             ”

                  2)

                  III lisa 2. jaole lisatakse punkt 8:
                  „8.   Lisatagatised (X) seoses teatavate kolmandate riikidega, kus esineb Newcastle'i haigust

                              8.1.

                              Punktis 8.2 osutatud ettevõtetes peab veterinaarjärelevalve ametnik:

                                          a)

                                          kontrollima ettevõtte tootmis- ja terviseandmeid;

                                          b)

                                          tegema igas tootmisüksuses kliinilise uuringu, sh kliiniliste andmete hindamise, ja kõigi kodulindude, eelkõige haigena tunduvate lindude kliinilised läbivaatused igas tootmisüksuses, kust vastavalt punktile 8.2 kavatsetakse kodulinde välja saata;

                                          c)

                                          võtma vähemalt 60 hingetoru-/suuneelu-tampooniproovi ja 60 kloaagi-tampooniproovi Newcastle'i haiguse viiruse esinemise kontrollimiseks tehtavateks laboratoorseteks uuringuteks iga sellise tootmisüksuse kodulindudelt või silerinnalistelt lindudelt, kust vastavalt punktile 8.2 kavatsetakse linde välja saata; kui epidemioloogilises üksuses olevate lindude arv on alla 60, tuleb tampooniproovid võtta kõigilt lindudelt. Punkti 8.2 alapunktis c osutatud toodete korral võib proovivõtmine toimuda ka tapamajas.

                              8.2.

                              Punkti 8.1 kohaldatakse ettevõtete suhtes, kust kavatsetakse liitu saata:

                                          a)

                                          sugu- ja produktiivlinde, v.a silerinnalised linnud, ja silerinnalisi sugu- ja produktiivlinde (BPP, BPR);

                                          b)

                                          kodulindude ühepäevaseid tibusid, silerinnaliste lindude ühepäevaseid tibusid, kodulindude või silerinnaliste lindude haudemune ja toidumune (DOC, DOR, HEP, HER, E);

                                          c)

                                          sellistest ettevõtetes peetud kodulindude ja silerinnaliste lindude liha (POU, RAT).

                              8.3.

                              Punktis 8.1 sätestatud toimingud tuleb teostada:

                                          a)

                                          punkti 8.2 alapunktides a–c osutatud kauba suhtes mitte varem kui 72 tundi enne selle liitu saatmist või enne kodulindude või silerinnaliste lindude tapmist;

                                          b)

                                          punkti 8.2 alapunktis b osutatud kauba puhul iga 15 päeva järel või, kui kaupa saadetakse liitu ebaregulaarselt, siis mitte varem kui seitse päeva enne haudemunade kogumist.

                              8.4.

                              Punktis 8.1 sätestatud toimingute tulemus peab olema rahuldav ja eespool nimetatud laboratoorsed uuringud tuleb teha ametlikus laboris, nende tulemused peavad olema negatiivsed ja kättesaadavad enne punktis 8.2 nimetatud mis tahes kauba saatmist liitu.”


title: Komisjoni rakendusmäärus (EL) 2015/604, 16. aprill 2015 , millega muudetakse määruse (EL) nr 206/2010 I ja II lisa seoses veterinaarsertifikaatide näidistes BOV-X ja BOV-Y veiste tuberkuloosi suhtes kehtivate loomatervishoiu nõuetega ning seoses Iisraeli, Uus-Meremaa ja Paraguay kohta tehtud kannetega loeteludes, kus on esitatud need kolmandad riigid, nende territooriumid ja osad, kust on lubatud liitu tuua elusloomi ja värsket liha  EMPs kohaldatav tekst

text:
               17.4.2015

               ET

               Euroopa Liidu Teataja

               L 100/60

         KOMISJONI RAKENDUSMÄÄRUS (EL) 2015/604,
   16. aprill 2015,
   millega muudetakse määruse (EL) nr 206/2010 I ja II lisa seoses veterinaarsertifikaatide näidistes BOV-X ja BOV-Y veiste tuberkuloosi suhtes kehtivate loomatervishoiu nõuetega ning seoses Iisraeli, Uus-Meremaa ja Paraguay kohta tehtud kannetega loeteludes, kus on esitatud need kolmandad riigid, nende territooriumid ja osad, kust on lubatud liitu tuua elusloomi ja värsket liha
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat lauset, artikli 8 lõike 1 esimest lõiku ja artikli 8 lõiget 4,
   võttes arvesse nõukogu 26. aprilli 2004. aasta direktiivi 2004/68/EÜ, millega kehtestatakse loomatervishoiu eeskirjad teatavate elusate kabiloomade impordile ühendusse ja transiidile ühenduse kaudu, muudetakse direktiive 90/426/EMÜ ja 92/65/EMÜ ja tunnistatakse kehtetuks direktiiv 72/462/EMÜ, (2) eriti selle artikli 3 lõike 1 esimest ja teist lõiku, artikli 6 lõike 1 esimest lõiku, artikli 7 punkti e ja artikli 13 lõike 1 punkti e,
   ning arvestades järgmist:

               (1)

               Direktiivis 2004/68/EÜ on muu hulgas sätestatud elusate kabiloomade liitu importimise ja läbi liidu toimuva transiidi suhtes kohaldatavad konkreetsed loomatervishoiu nõuded, mis peavad põhinema liidu õigusaktides sätestatud eeskirjadel nende haiguste kohta, mille suhtes need loomad on vastuvõtlikud.

               (2)

               Direktiiviga 2004/68/EÜ on samuti ette nähtud, et nende kolmandate riikide suhtes, kelle ametlike tervishoiutagatiste võrdväärsust on liit ametlikult tunnustanud, võib sätestada eritingimused.

               (3)

               Komisjoni määruses (EL) nr 206/2010 (3) on muu hulgas sätestatud veterinaarsertifitseerimise nõuded teatavate elusloomade, sealhulgas koduveiste saadetiste liitu toomiseks. Nimetatud määruse I lisas on sätestatud loetelu sellistest kolmandatest riikidest, territooriumidest või nende osadest, millest on lubatud liitu tuua kõnealuseid saadetisi, ja eritingimused, mis kehtivad teatavate saadetiste toomisel teatavatest kolmandatest riikidest.

               (4)

               Lisaks on määruse (EL) nr 206/2010 I lisas sätestatud veterinaarsertifikaadi näidis BOV-X, mida kasutatakse impordijärgselt aretamiseks ja/või tootmiseks ettenähtud koduveiste (sealhulgas liigid Bubalus ja Bison ning nende ristandid) puhul ja veterinaarsertifikaadi näidis BOV-Y, mida kasutatakse pärast importi kohe tapmiseks ettenähtud koduveiste (sealhulgas liigid Bubalus ja Bison ning nende ristandid) puhul ning mille kohaselt tuleb veiste tuberkuloosi puudumise kohta esitada tagatised.

               (5)

               Nõukogu direktiivis 64/432/EMÜ (4) on sätestatud liidus veistega kauplemise eeskirjad ja ette nähtud kõnealustel loomadel esinevate haiguste, sealhulgas tuberkuloosi jälgimis- ja tõrjeprogrammid. Uus-Meremaa on taotlenud veiste tuberkuloosi tõrjeprogrammi tunnustamist võrdväärsena liikmesriikide poolt kooskõlas direktiivi 64/432/EMÜ A lisa I jaos esitatud tingimustega rakendatavate veiste tuberkuloosi jälgimis- ja tõrjeprogrammidega. Teave, mille Uus-Meremaa on esitanud veiste tuberkuloosi tõrjeprogrammi kohta, tõendab, et Uus-Meremaa riikliku veiste tuberkuloosi tõrjestrateegia (National Pest Management Strategy for bovine tuberculosis) kohaselt C2 kategooriasse kuuluvate veisekarjade tuberkuloosivaba staatus on võrdväärne liikmesriikide poolt direktiivi 64/432/EMÜ A lisa I osas sätestatud tingimuste kohaselt tunnustatud veisekarjade tuberkuloosistaatusega „ametlikult tuberkuloosivaba veisekari”.

               (6)

               Seega tuleks määruse (EL) nr 206/2010 I lisa 1. osas esitatud loetelu ja eritingimusi ning kõnealuse lisa 2. osas esitatud veterinaarsertifikaatide näidiseid BOV-X ja BOV-Y muuta, et kajastada eritingimusi, mille alusel liit tunnustab Uus-Meremaa veiste tuberkuloosi tõrjeprogrammi kohaselt kategooriasse C2 kuuluvate veisekarjade võrdväärsust liikmesriigi veisekarjadega, mida direktiivi 64/432/EMÜ A lisa I jaos sätestatud tingimuste kohaselt tunnustatakse ametlikult tuberkuloosivaba veisekarjana.

               (7)

               Komisjoni määruses (EL) nr 206/2010 on muu hulgas sätestatud tingimused, mis kehtivad värske koduveiste liha saadetiste liitu importimisel. Seoses sellega on kõnealuse määruse II lisas esitatud loetelu kolmandatest riikidest, territooriumidest ning nende osadest, kust kõnealuseid saadetisi on lubatud liitu tuua, ja veterinaarsertifikaatide näidised, mis peavad selliste saadetistega kaasas olema, võttes arvesse kõiki eritingimusi või nõutavaid lisatagatisi.

               (8)

               19. septembril 2011 teatas Paraguay Maailma Loomatervishoiu Organisatsioonile (OIE) suu- ja sõrataudi puhangust (5). Pärast teate saamist peatati määrusega (EL) nr 206/2010, mida on muudetud rakendusmäärusega (EL) nr 1112/2011, (6) kõnealusest kolmandast riigist pärit värske koduveiste liha importimine liitu.

               (9)

               Viimati esines Paraguays suu- ja sõrataudi 2012. aasta jaanuaris. Novembriks 2013 oli OIE tunnustanud Paraguayd kui riiki, kus on kaks suu- ja sõrataudist vaba tsooni, mis hõlmavad Paraguay kogu territooriumi ja kus loomi vaktsineeritakse (7).

               (10)

               Aprillis 2014 tegi komisjon auditi, et kontrollida, kui tõhusalt annavad võetud meetmed ja ametlikud kontrollid suu- ja sõrataudi osas loomatervisealased tagatised (8). Toidu- ja veterinaaramet järeldas, et Paraguay loomatervisealane kontrollisüsteem annab suu- ja sõrataudi osas piisavad tagatised, mis vastavad värske konditustatud ja laagerdunud koduveiseliha puhul kehtivatele liidu nõuetele või on nendega võrdväärsed. Paraguayl paluti siiski tõendada, et tema territooriumil ei esine suu- ja sõrataudi ja et tema vaktsineerimisprogrammid on tõhusad.

               (11)

               2014. aasta teises pooles tegi Paraguay OIE maismaaloomade tervise-eeskirja 2014. aasta väljaande peatükis 8.7 esitatud juhiste kohaselt seroloogilised uuringud (9). Pärast tulemuste hindamist järeldas komisjon, et suu- ja sõrataudi viiruse puudumise kohta Paraguays on piisavad tõendid, ning oli rahul vaktsineerimisprogrammi tõhususega. Seega on Paraguay esitatud loomatervisealased tagatised piisavad ning ta on taotlenud luba eksportida liitu värsket konditustatud ja laagerdunud koduveiseliha.

               (12)

               Määruse (EL) nr 206/2010 II lisa 1. osas esitatud loetelus on nimetatud ka Iisrael. Turu läbipaistvuse huvides ja vastavalt rahvusvahelisele avalikule õigusele tuleks selgitada, et Iisraeli puhul kehtivad veterinaarsertifikaadid vaid nende kaupade suhtes, mis on pärit Iisraeli Riigi territooriumilt (v.a Golani kõrgendikud, Gaza sektor, Ida-Jeruusalemm ja Jordani Läänekalda ülejäänud osa, mis kuuluvad Iisraeli valitsusalasse alates 1967. aasta juunist).

               (13)

               Seega tuleks määruse (EL) nr 206/2010 II lisa 1. osa muuta, et lubada Paraguayst liitu importida värsket koduveiseliha ja et muuta Iisraeli käsitlevat kannet.

               (14)

               Seetõttu tuleks määruse (EL) nr 206/2010 I ja II lisa vastavalt muuta.

               (15)

               Et vältida häireid koduveiseliha saadetiste liitu importimisel, tuleks määruse (EL) nr 206/2010 kohaselt enne käesoleva määrusega ettenähtud muudatuste tegemist väljastatud veterinaarsertifikaate lubada teatavate tingimuste täitmise korral kasutada üleminekuperioodi vältel.

               (16)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 206/2010 I ja II lisa muudetakse käesoleva määruse lisa kohaselt.
   Artikkel 2
   Üleminekuperioodil kuni 30. juunini 2015 võib endiselt liitu tuua elusloomade saadetisi, millega on kaasas asjakohane hiljemalt 1. juunil 2015 väljastatud veterinaarsertifikaat, mis on kooskõlas määruse (EL) nr 206/2010 I lisas esitatud näidiste BOV-X ja BOV-Y selle versiooniga, mis oli sätestatud enne käesoleva määruse jõustumist.
   Artikkel 3
   Käeolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. aprill 2015

            Komisjoni nimel

            president

         Jean-Claude JUNCKER

      (1)  EÜT L 18, 23.1.2003, lk 11.

      (2)  ELT L 139, 30.4.2004, lk 321.

      (3)  Komisjoni määrus (EL) nr 206/2010, 12. märts 2010, millega kehtestatakse nende kolmandate riikide, territooriumide või nende osade loetelud, kust on lubatud Euroopa Liitu tuua teatavaid loomi ja värsket liha, ning veterinaarsertifitseerimise nõuded (ELT L 73, 20.3.2010, lk 1).

      (4)  Nõukogu direktiiv 64/432/EMÜ, 26. juuni 1964, ühendusesisest veiste ja sigadega kauplemist mõjutavate loomatervishoiu probleemide kohta (EÜT 121, 29.7.1964, lk 1977/64).

      (5)  http://www.oie.int/wahis_2/public/wahid.php/Reviewreport/Review?page_refer=MapFullEventReport&reportid=11022

      (6)  Komisjoni rakendusmäärus (EL) nr 1112/2011, 3. november 2011, millega muudetakse määruse (EL) nr 206/2010 II lisa seoses Paraguayd käsitleva kandega selliste kolmandate riikide ja nende osade loetelus, kust on lubatud liitu tuua teatavat värsket liha (ELT L 287, 4.11.2011, lk 32.)

      (7)  http://www.oie.int/animal-health-in-the-world/official-disease-status/fmd/list-of-fmd-free-members/

      (8)  http://ec.europa.eu/food/fvo/audit_reports/details.cfm?rep_id=3317

      (9)  http://www.oie.int/index.php?id=169&L=0&htmfile=chapitre_fmd.htm

      LISA
      Määruse (EL) nr 206/2010 I ja II lisa muudetakse järgmiselt.

                  1)

                  I lisa muudetakse järgmiselt.

                              a)

                              1. osa muudetakse järgmiselt:

                                          i)

                                          Uus-Meremaad käsitlev kanne asendatakse järgmisega:

                                                      „NZ – Uus-Meremaa

                                                      NZ-0

                                                      Kogu riik

                                                      BOV-X, BOV-Y,
                                                      RUM,
                                                      POR-X, POR-Y
                                                      OVI-X, OVI-Y

                                                         III

                                                         V

                                                         XII”

                                          ii)

                                          Eritingimuste alla lisatakse järgmine kanne:

                                                      „„XII”

                                                      :

                                                      veterinaarsertifikaatide näidiste BOV-X või BOV-Y kohaselt sertifitseeritud elusloomade eksportimisel liitu tunnustatakse territooriumi kui territooriumi, kus on ametlikult tuberkuloosivabad veisekarjad, mis on võrdväärsed nende karjadega, mida tunnustatakse direktiivi 64/432/EMÜ A lisa I jao punktides 1 ja 2 sätestatud tingimuste alusel.”

                              b)

                              2. osas asendatakse veterinaarsertifikaatide näidised BOV-X ja BOV-Y järgmisega.„

                                 ”

                  2)

                  II lisa 1. osa muudetakse järgmiselt.

                              a)

                              Paraguayd käsitlev kanne asendatakse järgmisega:

                                          „PY – Paraguay

                                          PY-0

                                          Kogu riik

                                          EQU

                                          PY-0

                                          Kogu riik

                                          BOV

                                          A

                                          1

                                          17. aprill 2015”

                              b)

                              Iisraeli käsitlev kanne asendatakse järgmisega:

                                          „IL – Iisrael (6)

                                          IL-0

                                          Kogu riik

                                          —”

                              c)

                              Lisatakse järgmine joonealune märkus 6:

                                          „(6)

                                          Edaspidi peetakse silmas Iisraeli Riiki, v.a Golani kõrgendikud, Gaza sektor, Ida-Jeruusalemm ja Jordani Läänekalda ülejäänud osa, mis kuuluvad Iisraeli valitsusalasse alates 1967. aasta juunist.”


title: Komisjoni rakendusmäärus (EL) nr 1103/2011, 31. oktoober 2011 , millega muudetakse teatavate suhkrusektori toodete suhtes 2011/12. turustusaastaks rakendusmäärusega (EL) nr 971/2011 kehtestatud tüüpilisi hindu ja täiendavaid impordimakse

text:
               1.11.2011

               ET

               Euroopa Liidu Teataja

               L 285/20

         KOMISJONI RAKENDUSMÄÄRUS (EL) nr 1103/2011,
   31. oktoober 2011,
   millega muudetakse teatavate suhkrusektori toodete suhtes 2011/12. turustusaastaks rakendusmäärusega (EL) nr 971/2011 kehtestatud tüüpilisi hindu ja täiendavaid impordimakse
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 30. juuni 2006. aasta määrust (EÜ) nr 951/2006, millega kehtestati nõukogu määruse (EÜ) nr 318/2006 üksikasjalikud rakenduseeskirjad kolmandate riikidega kauplemise suhtes suhkrusektoris, (2) eriti selle artikli 36 lõike 2 teise lõigu teist lauset,
   ning arvestades järgmist:

               (1)

               Valge suhkru, toorsuhkru ja teatavate siirupite tüüpilised hinnad ja täiendavad impordimaksud 2011/12. turustusaastaks on kehtestatud komisjoni rakendusmäärusega (EL) nr 971/2011 (3). Neid hindu ja tollimakse on viimati muudetud komisjoni rakendusmäärusega (EL) nr 1092/2011 (4).

               (2)

               Praegu komisjoni käsutuses olevast teabest lähtuvalt tuleks eespool osutatud hindu ja makse muuta määruses (EÜ) nr 951/2006 sätestatud eeskirjade kohaselt,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 951/2006 artiklis 36 osutatud toodetele rakendusmäärusega (EL) nr 971/2011 kehtestatud tüüpilisi hindu ja täiendavaid impordimakse 2011/12. turustusaastaks muudetakse käesoleva määruse lisa kohaselt.
   Artikkel 2
   Käesolev määrus jõustub 1. novembril 2011.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 31. oktoober 2011

            Komisjoni nimel presidendi eest

            põllumajanduse ja maaelu arenduse peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 178, 1.7.2006, lk 24.

      (3)  ELT L 254, 30.9.2011, lk 12.

      (4)  ELT L 281, 28.10.2011, lk 25.

      LISA

         Valge suhkru, toorsuhkru ja CN-koodi 1702 90 95 alla kuuluvate toodete muudetud tüüpilised hinnad ja täiendavad impordimaksud, mida kohaldatakse alates 1. novembrist 2011

                  (EUR)

                  CN-kood

                  Tüüpiline hind kõnealuse toote 100 kg netomassi kohta

                  Täiendav imporditollimaks kõnealuse toote 100 kg netomassi kohta

                  1701 11 10 (1)

                  46,76

                  0,00

                  1701 11 90 (1)

                  46,76

                  0,88

                  1701 12 10 (1)

                  46,76

                  0,00

                  1701 12 90 (1)

                  46,76

                  0,58

                  1701 91 00 (2)

                  49,57

                  2,60

                  1701 99 10 (2)

                  49,57

                  0,00

                  1701 99 90 (2)

                  49,57

                  0,00

                  1702 90 95 (3)

                  0,50

                  0,22

         (1)  Kindlaksmääratud hind määruse (EÜ) nr 1234/2007 IV lisa III punktis määratletud standardkvaliteedi puhul.

         (2)  Kindlaksmääratud hind määruse (EÜ) nr 1234/2007 IV lisa II punktis määratletud standardkvaliteedi puhul.

         (3)  Kindlaksmääratud hind 1 % sahharoosisisalduse puhul.


title: Komisjoni rakendusmäärus (EL) nr 90/2012, 2. veebruar 2012 , millega muudetakse määrust (EÜ) nr 736/2006 Euroopa Lennundusohutusameti töömeetodite kohta seoses standardimiskontrollide korraldamisega

text:
               3.2.2012

               ET

               Euroopa Liidu Teataja

               L 31/1

         KOMISJONI RAKENDUSMÄÄRUS (EL) nr 90/2012,
   2. veebruar 2012,
   millega muudetakse määrust (EÜ) nr 736/2006 Euroopa Lennundusohutusameti töömeetodite kohta seoses standardimiskontrollide korraldamisega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 20. veebruari 2008. aasta määrust (EÜ) nr 216/2008, mis käsitleb tsiviillennunduse valdkonna ühiseeskirju ja millega luuakse Euroopa Lennundusohutusamet ning tunnistatakse kehtetuks nõukogu direktiiv 91/670/EMÜ, määrus (EÜ) nr 1592/2002 ning direktiiv 2004/36/EÜ, (1) eriti selle artikli 24 lõiget 5,
   ning arvestades järgmist:

               (1)

               Komisjoni määruses (EÜ) nr 736/2006 (2) on sätestatud määruse (EÜ) nr 216/2008 artikli 24 lõike 5 kohased Euroopa Lennundusohutusameti (edaspidi „amet”) töömeetodid seoses standardimiskontrollide korraldamisega. Määrus (EÜ) nr 736/2006 võeti vastu ajal, mil Euroopa Parlamendi ja nõukogu määruse (EÜ) nr 1592/2002 (3) reguleerimisala piirdus esmase ja jätkuva lennukõlblikkusega.

               (2)

               Vahepeal on määrus (EÜ) nr 1592/2002 asendatud määrusega (EÜ) nr 216/2008 ning viimase reguleerimisala on kaks korda laiendatud: esimest korda selleks, et hõlmata eelkõige lennumeeskonnad ja lennu tegevus, ning teist korda selleks, et hõlmata lennuliikluse korraldamine ja aeronavigatsiooniteenused (ATM/ANS), samuti lennujaamade ohutus. Komisjon on vastu võtnud mitmed kõnealuste uute pädevusvaldkondadega seotud rakenduseeskirjad.

               (3)

               Komisjoni määruses (EÜ) nr 1702/2003 (4) on juba sätestatud õhusõidukite ja nendega seotud toodete, osade ja seadmete lennukõlblikkuse ja keskkonnaohutuse sertifitseerimise ning projekteerimis- ja tootjaorganisatsioonide sertifitseerimise rakenduseeskirjad ning see sisaldab ka tehnilisi nõudeid ja haldusmenetlusi, et tagada kõnealuse määruse nõuetekohane rakendamine liikmesriikide pädevate asutuste poolt.

               (4)

               Komisjoni määruses (EÜ) nr 2042/2003 (5) on sätestatud rakenduseeskirjad õhusõidukite ja lennundustoodete ning nende osade ja seadmete jätkuva lennukõlblikkuse ning sellega tegelevate organisatsioonide ja isikute sertifitseerimise kohta ning see sisaldab ka tehnilisi nõudeid ja haldusmenetlusi, et tagada kõnealuse määruse nõuetekohane rakendamine liikmesriikide pädevate asutuste poolt.

               (5)

               Komisjoni määruses (EL) nr 805/2011 (6) on sätestatud üksikasjalikud eeskirjad lennujuhtide lubade ja teatavate tõendite kohta ning see sisaldab ka tehnilisi nõudeid ja haldusmenetlusi, et tagada kõnealuse määruse nõuetekohane rakendamine liikmesriikide pädevate asutuste poolt.

               (6)

               Komisjoni määruses (EL) nr 1178/2011 (7) on sätestatud tsiviillennunduses kasutatavate õhusõidukite meeskonnaga seotud tehnilised nõuded ja haldusmenetlused, et tagada kõnealuse määruse nõuetekohane rakendamine liikmesriikide pädevate asutuste poolt.

               (7)

               Komisjoni rakendusmääruses (EL) nr 1034/2011 (8) on sätestatud haldusmenetlused lennuliikluse korraldamise ja aeronavigatsiooniteenuste ohutusjärelevalve kohta, et tagada komisjoni rakendusmääruses (EL) nr 1035/2011 (9) sätestatud aeronavigatsiooniteenuste osutamise ühiste nõuete nõuetekohane rakendamine liikmesriikide pädevate asutuste poolt.

               (8)

               Nõukogu määruses (EMÜ) nr 3922/91, (10) mida on muudetud komisjoni määrusega (EÜ) nr 859/2008, (11) on sätestatud lennukitega teostatava ärilise lennutranspordi suhtes kohaldatavad ühised tehnilised nõuded ning liikmesriikide pädevate asutuste poolt nõuetekohase rakendamise tagamiseks ette nähtud haldusmenetlused, mida kohaldatakse senikaua, kuni kohaldatakse lennundustegevuse valdkonna rakenduseeskirju.

               (9)

               Euroopa Parlamendi ja nõukogu direktiivis 2004/36/EÜ (12) ühenduse lennujaamu kasutavate kolmandate riikide õhusõidukite ohutuse kohta, mida on muudetud komisjoni direktiiviga 2008/49/EÜ, (13) on sätestatud menetlused, mida liikmesriigid selliseid õhusõidukeid seisuplatsil kontrollides peavad järgima ja mida kohaldatakse senikaua, kuni kohaldatakse seisuplatsil kontrollimise valdkonna rakenduseeskirju.

               (10)

               Selleks et jälgida kõnealuste rakenduseeskirjade kohaldamist liikmesriikide pädevate asutuste poolt, on ameti praeguseid standardimiskontrolli korraldamisega seotud töömeetodeid vaja viivitamatult laiendada uutele valdkondadele: lennumeeskonna litsentsimisele, lennutegevusele, lennujuhtide lubadele ning lennuliikluse korraldamisele ja aeronavigatsiooniteenuste osutamisele.

               (11)

               Seepärast tuleks määrust (EÜ) nr 736/2006 vastavalt muuta.

               (12)

               Käesoleva määrusega ette nähtud meetmed on kooskõlas määruse (EÜ) nr 216/2008 artikli 65 alusel loodud komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 736/2006 artikli 3 lõige 1 asendatakse järgmisega:

      „1.   Selleks et hinnata määruse (EÜ) nr 216/2008 ja selle rakenduseeskirjade nõuete täitmist esmase ja jätkuva lennukõlblikkuse, lennutegevuse, õhusõidukite seisuplatsil kontrollimise, lennumeeskondade, lennujuhtide ning (samuti) lennuliikluse korraldamise ja aeronavigatsiooniteenuste puhul, viib amet läbi liikmesriikide pädevate asutuste kontrolle ja koostab selle kohta aruande.”

   Artikkel 2
   Käesoleva määruse nõuete järgimiseks muudab amet oma töökorda hiljemalt ühe kuu jooksul alates määruse jõustumisest.
   Artikkel 3
   Käesolev määrus jõustub esimesel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. veebruar 2012

            Komisjoni nimel

            president

         José Manuel BARROSO

      (1)  ELT L 79, 19.3.2008, lk 1.

      (2)  ELT L 129, 17.5.2006, lk 10.

      (3)  ELT L 240, 7.9.2002, lk 1.

      (4)  ELT L 243, 27.9.2003, lk 6.

      (5)  ELT L 315, 28.11.2003, lk 1.

      (6)  ELT L 206, 11.8.2011, lk 21.

      (7)  ELT L 311, 25.11.2011, lk 1.

      (8)  ELT L 271, 18.10.2011, lk 15.

      (9)  ELT L 271, 18.10.2011, lk 23.

      (10)  EÜT L 373, 31.12.1991, lk 4.

      (11)  ELT L 254, 20.9.2008, lk 1.

      (12)  ELT L 143, 30.4.2004, lk 76.

      (13)  ELT L 109, 19.4.2008, lk 17.


title: Komisjoni rakendusmäärus (EL) 2015/410, 11. märts 2015 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               12.3.2015

               ET

               Euroopa Liidu Teataja

               L 67/28

         KOMISJONI RAKENDUSMÄÄRUS (EL) 2015/410,
   11. märts 2015,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. märts 2015

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  ELT L 157, 15.6.2011, lk 1.

      LISA

         Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  EG

                  65,8

                  MA

                  86,2

                  TR

                  87,5

                  ZZ

                  79,8

                  0707 00 05

                  JO

                  229,9

                  MA

                  182,1

                  TR

                  183,7

                  ZZ

                  198,6

                  0709 93 10

                  MA

                  121,0

                  TR

                  191,3

                  ZZ

                  156,2

                  0805 10 20

                  EG

                  46,4

                  IL

                  72,4

                  MA

                  68,8

                  TN

                  53,2

                  TR

                  63,6

                  ZZ

                  60,9

                  0805 50 10

                  TR

                  49,2

                  ZZ

                  49,2

                  0808 10 80

                  BR

                  69,0

                  CA

                  81,0

                  CL

                  100,4

                  MK

                  27,7

                  US

                  197,6

                  ZZ

                  95,1

                  0808 30 90

                  AR

                  113,6

                  CL

                  105,5

                  CN

                  90,9

                  ZA

                  95,6

                  ZZ

                  101,4

         (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7). Kood „ZZ” tähistab „muud päritolu”.


title: Komisjoni rakendusmäärus (EL) nr 330/2014, 31. märts 2014 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               1.4.2014

               ET

               Euroopa Liidu Teataja

               L 98/13

         KOMISJONI RAKENDUSMÄÄRUS (EL) nr 330/2014,
   31. märts 2014,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 31. märts 2014

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  IL

                  219,4

                  MA

                  57,6

                  TN

                  91,2

                  TR

                  95,1

                  ZZ

                  115,8

                  0707 00 05

                  EG

                  170,1

                  MA

                  39,8

                  TR

                  133,5

                  ZZ

                  114,5

                  0709 91 00

                  TN

                  118,0

                  ZZ

                  118,0

                  0709 93 10

                  MA

                  45,3

                  TR

                  96,8

                  ZZ

                  71,1

                  0805 10 20

                  EG

                  46,6

                  IL

                  67,4

                  MA

                  53,3

                  TN

                  47,7

                  TR

                  54,5

                  ZA

                  60,4

                  ZZ

                  55,0

                  0805 50 10

                  MA

                  35,6

                  TR

                  62,6

                  ZZ

                  49,1

                  0808 10 80

                  AR

                  85,3

                  BR

                  99,6

                  CL

                  97,4

                  CN

                  73,3

                  EG

                  89,4

                  MK

                  23,6

                  US

                  182,7

                  ZZ

                  93,0

                  0808 30 90

                  AR

                  103,8

                  CL

                  151,6

                  CN

                  52,7

                  ZA

                  93,8

                  ZZ

                  100,5

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) nr 948/2011, 22. september 2011 , millega muudetakse teatavate suhkrusektori toodete suhtes 2010/11. turustusaastaks määrusega (EL) nr 867/2010 kehtestatud tüüpilisi hindu ja täiendavaid impordimakse

text:
               23.9.2011

               ET

               Euroopa Liidu Teataja

               L 246/28

         KOMISJONI RAKENDUSMÄÄRUS (EL) nr 948/2011,
   22. september 2011,
   millega muudetakse teatavate suhkrusektori toodete suhtes 2010/11. turustusaastaks määrusega (EL) nr 867/2010 kehtestatud tüüpilisi hindu ja täiendavaid impordimakse
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 30. juuni 2006. aasta määrust (EÜ) nr 951/2006, millega kehtestati nõukogu määruse (EÜ) nr 318/2006 üksikasjalikud rakenduseeskirjad kolmandate riikidega kauplemise suhtes suhkrusektoris, (2) eriti selle artikli 36 lõike 2 teise lõigu teist lauset,
   ning arvestades järgmist:

               (1)

               Valge suhkru, toorsuhkru ja teatavate siirupite tüüpilised hinnad ja täiendavad impordimaksud 2010/11. turustusaastaks on kehtestatud komisjoni määrusega (EL) nr 867/2010 (3). Neid hindu ja tollimakse on viimati muudetud komisjoni rakendusmäärusega (EL) nr 933/2011 (4).

               (2)

               Praegu komisjoni käsutuses olevast teabest lähtuvalt tuleks eespool osutatud hindu ja makse muuta määruses (EÜ) nr 951/2006 sätestatud eeskirjade kohaselt,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 951/2006 artiklis 36 osutatud toodetele määrusega (EL) nr 867/2010 kehtestatud tüüpilisi hindu ja täiendavaid impordimakse 2010/11. turustusaastaks muudetakse käesoleva määruse lisa kohaselt.
   Artikkel 2
   Käesolev määrus jõustub 23. septembril 2011.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. september 2011

            Komisjoni nimel presidendi eest

            põllumajanduse ja maaelu arenduse peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 178, 1.7.2006, lk 24.

      (3)  ELT L 259, 1.10.2010, lk 3.

      (4)  ELT L 242, 20.9.2011, lk 6.

      LISA

         Valge suhkru, toorsuhkru ja CN-koodi 1702 90 95 alla kuuluvate toodete muudetud tüüpilised hinnad ja täiendavad impordimaksud, mida kohaldatakse alates 23. septembrist 2011

                  (EUR)

                  CN-kood

                  Tüüpiline hind kõnealuse toote 100 kg netomassi kohta

                  Täiendav imporditollimaks kõnealuse toote 100 kg netomassi kohta

                  1701 11 10 (1)

                  47,27

                  0,00

                  1701 11 90 (1)

                  47,27

                  0,72

                  1701 12 10 (1)

                  47,27

                  0,00

                  1701 12 90 (1)

                  47,27

                  0,43

                  1701 91 00 (2)

                  48,57

                  2,90

                  1701 99 10 (2)

                  48,57

                  0,00

                  1701 99 90 (2)

                  48,57

                  0,00

                  1702 90 95 (3)

                  0,49

                  0,22

         (1)  Kindlaksmääratud hind määruse (EÜ) nr 1234/2007 IV lisa III punktis määratletud standardkvaliteedi puhul.

         (2)  Kindlaksmääratud hind määruse (EÜ) nr 1234/2007 IV lisa II punktis määratletud standardkvaliteedi puhul.

         (3)  Kindlaksmääratud hind 1 % sahharoosisisalduse puhul.


title: Komisjoni rakendusmäärus (EL) 2015/1020, 29. juuni 2015, milles käsitletakse loa andmist Bacillus subtilis'e (ATCC PTA-6737) valmistise kasutamiseks munakanade ja vähe levinud kodulinnuliikide munalindude söödalisandina (loa omaja Kemin Europa N.V.) (EMPs kohaldatav tekst)

text:
               30.6.2015

               ET

               Euroopa Liidu Teataja

               L 163/22

         KOMISJONI RAKENDUSMÄÄRUS (EL) 2015/1020,
   29. juuni 2015,
   milles käsitletakse loa andmist Bacillus subtilis'e (ATCC PTA-6737) valmistise kasutamiseks munakanade ja vähe levinud kodulinnuliikide munalindude söödalisandina (loa omaja Kemin Europa N.V.)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:

               (1)

               Määruses (EÜ) nr 1831/2003 on sätestatud loomasöödas kasutatavate söödalisandite lubade andmise kord ning selliste lubade andmise alused.

               (2)

               Kooskõlas määruse (EÜ) nr 1831/2003 artikliga 7 on esitatud taotlus lubada Bacillus subtilis'e (ATCC PTA-6737) valmistise uut kasutusviisi. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.

               (3)

               Taotluses käsitletakse Bacillus subtilis'e (ATCC PTA-6737) valmistise uue kasutusviisi lubamist munakanade ja vähe levinud kodulinnuliikide munalindude söödalisandina ning selle klassifitseerimist söödalisandite kategooriasse „zootehnilised lisandid”.

               (4)

               Söödalisandite kategooriasse „zootehnilised lisandid” kuuluva Bacillus subtilis'e (ATCC PTA-6737) valmistise kasutamine lubati kümneks aastaks broilerkanade söödalisandina komisjoni määrusega (EL) nr 107/2010, (2) munakanade, nuumpartide, vuttide, faasanite, nurmkanade, pärlkanade, tuvide, nuumhanede ja jaanalindude söödalisandina komisjoni rakendusmäärusega (EL) nr 885/2011, (3) võõrutatud põrsaste ja muude kui liiki Sus scrofa domesticus kuuluvate võõrutatud sigalaste söödalisandina komisjoni rakendusmäärusega (EL) nr 306/2013 (4) ning broilerkalkunite ja aretuskalkunite söödalisandina komisjoni rakendusmäärusega (EL) nr 787/2013 (5).

               (5)

               Euroopa Toiduohutusamet (edaspidi „toiduohutusamet”) jõudis oma 11. detsembri 2014. aasta arvamuses (6) järeldusele, et Bacillus subtilis'e (ATCC PTA-6737) valmistis ei mõju kavandatud kasutustingimustes kahjulikult loomade ja inimeste tervisele ega keskkonnale. Toiduohutusamet jõudis samuti järeldusele, et söödalisandil on kasulik mõju munakanade munatootmisele. Seda järeldust võib laiendada vähe levinud kodulinnuliikide munalindudele. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.

               (6)

                  Bacillus subtilis'e (ATCC PTA-6737) valmistise hindamisel tõdeti, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.

               (7)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „zootehnilised lisandid” ja funktsionaalrühma „soolestiku mikrofloorat tasakaalustavad ained”, lubatakse kasutada söödalisandina loomasöödas vastavalt lisas sätestatud tingimustele.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. juuni 2015

            Komisjoni nimel

            president

         Jean-Claude JUNCKER

      (1)  ELT L 268, 18.10.2003, lk 29.

      (2)  Komisjoni määrus (EL) nr 107/2010, 8. veebruar 2010, milles käsitletakse Bacillus subtilis ATCC PTA-6737 lubamist broilerkanade söödalisandina (loa omanik Kemin Europa N.V.) (ELT L 36, 9.2.2010, lk 1).

      (3)  Komisjoni rakendusmäärus (EL) nr 885/2011, 5. september 2011, Bacillus subtilis'e (ATCC PTA-6737) lubamise kohta munakanade, nuumpartide, vuttide, faasanite, nurmkanade, pärlkanade, tuvide, nuumhanede ja jaanalindude söödalisandina (loa omanik Kemin Europa N.V.) (ELT L 229, 6.9.2011, lk 3).

      (4)  Komisjoni rakendusmäärus (EL) nr 306/2013, 2. aprill 2013, Bacillus subtilis'e (ATCC PTA-6737) valmistise lubamise kohta võõrutatud põrsaste ja muude kui liiki Sus scrofa domesticus kuuluvate võõrutatud sigalaste söödalisandina (loa hoidja Kemin Europa N.V.) (ELT L 91, 3.4.2013, lk 5).

      (5)  Komisjoni rakendusmäärus (EL) nr 787/2013, 16. august 2013, milles käsitletakse loa andmist valmistise Bacillus subtilis'e (ATCC PTA-6737) kasutamiseks broilerkalkunite ja aretuskalkunite söödalisandina (loa omanik Kemin Europa N.V.) (ELT L 220, 17.8.2013, lk 15).

      (6)  EFSA Journal 2015; 13(1):3970.

      LISA

                  Söödalisandi identifitseerimisnumber

                  Loa omaja nimi

                  Söödalisand

                  Koostis, keemiline valem, kirjeldus, analüüsimeetod

                  Loomaliik või -kategooria

                  Vanuse ülempiir

                  Miinimumsisaldus

                  Maksimumsisaldus

                  Muud sätted

                  Loa kehtivusaja lõpp

                  Kolooniaid moodustavate osakeste (CFU) arv täissööda kilogrammi kohta, mille niiskusesisaldus on 12 %

                     Kategooria: zootehnilised lisandid. Funktsionaalrühm: soolestiku mikrofloorat tasakaalustavad ained

                  4b1823

                  Kemin Europa N.V.

                     Bacillus subtilis ATCC PTA-6737

                     Söödalisandi koostis

                     Bacillus subtilis'e (ATCC PTA-6737) valmistis, mis sisaldab vähemalt 1 × 1010 CFUd söödalisandi grammi kohta
                  Tahkel kujul

                     Toimeaine kirjeldus

                     Bacillus subtilis'e (ATCC PTA-6737) elujõulised eosed

                     Analüüsimeetod
                      (1)

                  Arvu määramine: eelkuumutusega töödeldud söödaproovide pindkülv trüptoon-soja-agarile.
                  Identifitseerimine: impulssvälja-geelelektroforeesi (PFGE) meetod.

                  Munakanad
                  Vähe levinud kodulinnuliikide munalinnud

                  —

                  1 × 108

                  —

                  Söödalisandi ja eelsegu kasutamisjuhistes märkida säilitustingimused ja granuleerimispüsivus.

                  20.7.2025

         (1)  Analüüsimeetodite andmed on kättesaadavad referentlabori veebilehel aadressil https://ec.europa.eu/jrc/en/eurl/feed-additives/evaluation-reports.